Պիտեր Նորվիգ

**Պիտեր Նորվիգ** () ամերիկացի համակարգչային գիտնական է և Սթենֆորդի մարդակենտրոն արհեստական ​​բանականության ինստիտուտի կրթության վաստակավոր գիտաշխատող։ Ավելի վաղ նա աշխատել է Google-ում, որպես հետազոտությունների և որոնման որակի տնօրեն։ Նորվիգը Ստյուարտ Ռասելի հետ արհեստական ​​բանականության ոլորտում ամենատարածված «Արհեստական ​​բանականություն. ժամանակակից մոտեցում» դասագրքի համահեղինակ է, որն օգտագործվում է 135 երկրների ավելի քան 1500 համալսարաններում։

## Վաղ կյանք և կրթություն
Նորվիգը մեծացել է ակադեմիական ընտանիքում։ Նրա հայրը դանիացի էր և Երկրորդ համաշխարհային պատերազմից հետո տեղափոխվել էր Միացյալ Նահանգներ՝ Մինեսոտայի համալսարանում մաթեմատիկա սովորելու։ Նորվիգը կիրառական մաթեմատիկայի բակալավրի աստիճան ստացել է Բրաունի համալսարանից և համակարգչային գիտությունների դոկտորի աստիճան Կալիֆոռնիայի Բերկլիի համալսարանից։

## Կարիերա և հետազոտություն
Նորվիգը Արհեստական ​​բանականության զարգացման ասոցիացիայի խորհրդական է և Ստյուարտ Ռասելի հետ համահեղինակել է «*Արհեստական ​​բանականություն. ժամանակակից մոտեցում*» գիրքը, որն այժմ ոլորտի առաջատար քոլեջային դասագիրքն է։ Նա ղեկավարել է NASA-ի Էյմս հետազոտական ​​կենտրոնի հաշվողական գիտությունների բաժինը (այժմ՝ Ինտելեկտուալ համակարգերի բաժին), որտեղ նա ղեկավարել է 200 գիտնականներից բաղկացած անձնակազմ, ովքեր իրականացնում էին NASA-ի հետազոտություններն ու զարգացումները ավտոնոմ համակարգերի և ռոբոտաշինության, ավտոմատացված ծրագրային ապահովման ճարտարագիտության և տվյալների վերլուծության, նեյրոճարտարագիտության, համագործակցային համակարգերի հետազոտության և սիմուլյացիայի վրա հիմնված որոշումների կայացման ոլորտներում: Դրանից առաջ նա գլխավոր գիտնական էր Junglee-ում, որտեղ օգնել է մշակել առաջին ինտերնետային համեմատական-գնումների ծառայություններից մեկը, գլխավոր դիզայներ էր Harlequin Inc.-ում և ավագ գիտնական Sun Microsystems Laboratories-ում:.

Նորվիգը աշխատել է որպես Հարավային Կալիֆոռնիայի համալսարանի դոցենտ և Բերկլիի համալսարանի գիտաշխատող։ Նա ունի ավելի քան հիսուն հրապարակում համակարգչային գիտության տարբեր ոլորտներում, որոնք կենտրոնացած են արհեստական ​​բանականության, բնական լեզվի մշակման, տեղեկատվության որոնման[ և ծրագրային ապահովման ճարտարագիտության վրա, այդ թվում՝ «*Արհեստական ​​բանականություն. ժամանակակից մոտեցում*», *«Արհեստական ​​բանականության ծրագրավորման պարադիգմաներ. ուսումնասիրություններ ընդհանուր Lisp-ում», «Վերբմոբիլ. թարգմանչական համակարգ դեմ առ դեմ երկխոսության համար» և «Խելացի օգնության համակարգեր UNIX-ի համար» գրքերը։

Նորվիգը JScheme-ի ստեղծողներից մեկն է։ Նորվիգը Singularity համալսարանի «Ակադեմիական ֆակուլտետ և խորհրդատուներ» բաժնում է։ 2011 թվականին Նորվիգը Սեբաստիան Թրունի հետ արհեստական ​​բանականության հանրաճանաչ առցանց դասընթաց մշակեց որը ավելի քան 160,000 ուսանող ուներ։ Նա նաև առցանց դասընթաց է վարում Udacity հարթակի միջոցով։
== Ընտրված հրապարակումներ և ներկայացումներ ==
Նորվիգի և տյուարտ Ռասելի կողմից 1995 թվականին հրապարակված «Արհեստական ​​բանականություն. ժամանակակից մոտեցում» դասագիրքը 2022 թվականի դրությամբ ոլորտի առաջատար դասագիրքն էր, որն օգտագործվում էր աշխարհի ավելի քան 1400 դպրոցների կողմից:

2001 թվականին Նորվիգը «*Սովորիր ծրագրավորում ինքդ տասը տարում''» վերնագրով կարճ հոդված հրապարակեց, որտեղ նա դեմ էր արտահայտվում նորաձև ներածական դասագրքերի դեմ, որոնք պնդում էին, որ ծրագրավորումը սովորեցնում են օրերի կամ շաբաթների ընթացքում: Հոդվածը լայնորեն տարածվեց և քննարկվեց, և ներգրավեց ավելի քան 20 լեզուներով թարգմանություններ:

Նորվիգը հայտնի է նաև իր 2003 թվականի Գետիսբուրգի Powerpoint ներկայացմամբ, որը ծաղրերգություն է վատ ներկայացման պրակտիկայի մասին՝ օգտագործելով Աբրահամ Լինքոլնի հայտնի Գետիսբուրգյան ելույթը։

Նրա 2009 թվականի IEEE-ի «Ինտելեկտուալ համակարգեր» ամսագրի «Տվյալների անհիմն արդյունավետությունը» հոդվածը, որը նա համահեղինակել է Ալոն Հալևիի և Ֆեռնանդո Պերեյրայի հետ, նկարագրում է, թե ինչպես է բնական լեզվի բարդ հասկացողության խնդիրների լուծման լավագույն մոտեցումը մեծ քանակությամբ տվյալների օգտագործումն է․ այլ ոչ «կոկիկ», պարզ բանաձևերի վրա հույսը դնելը:

2012 թվականի հունիսին իր Ted Talk-ում Նորվիգը ներկայացրեց 011 թվականին արհեստական ​​բանականության հիբրիդային դասընթաց, որին մասնակցել են աշխարհի 100,000 առցանց ուսանողներ, և որը նա համատեղ դասավանդել է Սեբաստիան Թրանի հետ Սթենֆորդի համալսարանում:

## Ծանոթագրություններ

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Գուգլ ընկերության աշխատակիցներ
Կատեգորիա:Ամերիկացի գիտնականներ